|  |  |
| --- | --- |
| C:\Program Files\Spinnaker New Technologies\Register of business entities client\DocumentsTemporary\ReceiptHeader.gif  |  |
|  Регистар туризма  |  |

БТ 306 -1/2011

Дана 12.04.2012 године

Београд

Регистратор Регистрa привредних субјеката који води Агенција за привредне регистре, на основу члана 15. став 1. Закона о поступку регистрације у Агенцији за привредне регистре („Службени гласник РС“, бр. 99/2011), одлучујући о регистрационој пријави промене података код **REGIA SOLIS OGRANAK KRAGUJEVAC, са матичним бројем 29503079**

Име и презиме: Милан Д. Терзић

доноси **З А К Љ У Ч А К**

**ОДБАЦУЈЕ СЕ** захтев подносиоца за промену података туристичке агенције у Регистру туризма, уписане у Регистру привредних субјеката као

**REGIA SOLIS OGRANAK KRAGUJEVAC**

**Са матичним бројем 29503079**

**и то захтева за:**

* **Издавање лиценце**

због неиспуњености услова из члана 22. став 1. тачка 1. и 4.Закона о регистрацији привредних субјеката у вези са чланом 51. и чланом 52. Закона о туризму.

Оставља се подносиоцу регистрационе пријаве рок од 5 дана од дана пријема овог закључка, а најкасније 30 дана од дана објављивања закључка на интернет страни Агенције, да исправи регистрациону пријаву у погледу регистрационе документације и да уз уплату половине износа накнаде која се плаћа за регистрацију, допуни документацију на начин наведен у образложењу закључка, под претњом пропуштања.

 **О б р а з л о ж е њ е**

 Подносилац захтева поднео је дана 11.04.2012 године захтев број БТ 306 /2012, за промену – издавање лиценце и уз њега доставио документацију заведену у потврди о примљеном захтеву БТ 306 /2012.

 Провeравајући испуњеност услова за регистрацију привредног субјекта Регистратор је, сходно одредби члана 22. став 1. тачка 1. и 4. Закона о регистрацији привредних субјеката у вези са чланом 51. и 52. Закона о туризму, као и члана 2. Правилника о садржини захтева за издавање лиценце и условима и начину издавања свечане форме лиценце, утврдио да иста не испуњава предвиђене услове из следећих разлога:

Чланом 2. Правилника о садржини захтева за издавање лиценце и условима и начину издавања свечане форме лиценце, прописано је да захтев за издавање лиценце који подноси привредно друштво, предузетник, или огранак другог домаћег или страног правног лица (у даљем тексту: субјект), садржи:

1. податак о матичном броју субјекта коме се издаје лиценца;

2. потпис и податке о лицу овлашћеном за подношење пријаве;

3. податке о руководиоцу (име и ЈМБГ, односно број пасоша уколико је рководилац страно физичко лице, границе његових овлашћења, стручна спрема, податак о страном језику који познаје и сл.);

4. податке о полиси осигурања;

5. извод из регистра у који је правно лице регистровано, уколико није регистровано у регистру за чије је вођење надлежна Агенција за привредне регистре;

6. одговарајући доказ да субјект има запослено најмање једно лице са пуним радним временом у седишту, односно огранку, у својству руководиоца, а које зна српски језик, познаје један страни језик, има минимум вишу стручну спрему туристичког, економског или другог друштвеног смера и радно искуство у туристичкој делатности у тој спреми од минимум три године за рад код организатора туристичког путовања, а што се доказује дипломом - потврдом надлежне школске установе код које је то лице стекло минимум вишу стручну спрему и овереном копијом или овереним преписом радне књижице;

7. потврду надлежног Привредног суда да се субјект не налази у поступку стечаја;

8. потврду надлежног регистра да се субјект не налази у поступку ликвидације, за оне субјекте који нису регистровани у регистру за чије је вођење надлежна Агенција за привредне регистре;

9. потврду надлежног суда или другог државног органа да субјекту није изречена заштитна мера забране обављања делатности;

10. потврду надлежног суда да одговорном лицу није изречена мера безбедности забране вршења делатности, позива и дужности;

11. важећу полису осигурања од одговорности из делатности;

12. опште услове путовања у штампаној и електронској форми, за издавање лиценце организатору туристичких путовања;

13. доказ о уплати накнаде за издавање лиценце.

Чланом 51. став 3. Закона о туризму, прописано је да се уз захтев за издавање лиценце подносе докази о испуњености услова прописаних чланом 52. овог закона, док је ставом 7. истог закона предвиђено да се на питања која се односе на поступак издавања лиценци, поступање по непотпуном и неразумљивом захтеву за издавање лиценце и промену података регистрованих у Регистру туризма која овим законом нису посебно уређена сходно се примењују одговарајуће одредбе закона којим се уређује регистрација привредних субјеката, а уколико тим законом нису уређена поједина питања сходно се примењују одговарајуће одредбе закона којим се уређује управни поступа.

Одредбом члана 6. став 2. Закона о поступку регистрације у Агенцији за привредне регистре, прописано је да уз пријаву прилажу прописани документи у оригиналу, овереном препису или овереној фотокопији, ако другачије није прописано.

 Увидом у поднети захтев, као и из њега достављену документацију, утврђено је да је подносилац у општим условима путовања наводи две важеће полисе, а да је приложио само једну (пропустио је да достави полису број 8000203), супротно одредби члана 2. Правилника о садржини захтева за издавање лиценце и условима и начину издавања свечане форме лиценце. Такође, подносилац је пропустио да достави потврду надлежног Привредног суда да се субјект не налази у поступку стечаја, односно да му није изречена заштитна мера забране обављања делатности (дакле, потврде се прилажу за субјект који захтева регистрацију лиценце, а не за оснивача тог субјекта, односно његовог руководиоца), као и потврду надлежног суда да одговорном лицу није изречена мера безбедности забране вршења делатности, позива и дужности (подносилац је приложио потврду за законског заступника субјекта, а не за руководица што је било неопходно. Даље, приложено пуномоћје и уговор о раду достављени су у неовереној фотокопији што је у супротности са горе наведеном одредбом члана 6. став 2. Закона о поступку регистрације у Агенцији за привредне регистре.

 С обзиром на напред наведено, у складу са одредбом члана 17. став 2. Закона о поступку регистрације у Агенцији за привредне регистре, регистратор је донео одлуку као у диспозитиву.

 **Ако подносилац регистрационе пријаве, а у складу са одредбом члана 17. став 3. Закона о поступку регистрације у Агенцији за привредне регистре, у року од 30 дана од дана објављивања овог решења на интернет страни Агенције:**

* **поднесе регистрациону пријаву за регистрацију података о чијој регистрацији је одлучено овим решењем,**
* **достави полису број 8000203,**
* достави потврду надлежног Привредног суда да се субјект не налази у поступку стечаја, односно да му није изречена заштитна мера забране обављања делатности
* потврду надлежног суда да одговорном лицу (руководиоцу) није изречена мера безбедности забране вршења делатности, позива и дужности,
* пуномоћје за подносиоца захтева и уговор о раду у оригиналу или овереној фотокопији,

уз уплату половине накнаде која се плаћа за регистрацију промене (1500 динара)

чиме задржава право приоритета раније поднете пријаве.

 РЕГИСТРАТОР ТУРИЗМА

|  |  |
| --- | --- |
| ПОУКА О ПРАВНОМ ЛЕКУ: Против овог закључка може се изјавити жалба министру надлежном за послове туризма у року од 30 дана од дана достављања закључка, преко Агенције за привредне регистре.  |  |
|  \_\_\_\_\_\_\_\_\_\_\_\_\_\_\_\_\_\_ |
|  Миладин Маглов |
|   |